CELEX: 62012TN0093
Language: bg
Date: 2012-02-23 00:00:00
Title: Дело T-93/12: Жалба, подадена на 23 февруари 2012 г. — Gas/СХВП — Grotto (BLUE JEANS GAS)

28.4.2012   
            
            
               BG
            
            
               Официален вестник на Европейския съюз
            
            
               C 126/21
            
         Жалба, подадена на 23 февруари 2012 г. — Gas/СХВП — Grotto (BLUE JEANS GAS)
   (Дело T-93/12)
   2012/C 126/42
   Език на жалбата: френски
   
      Страни
   
   
      Жалбоподател: André Pierre Gas (Марсилия, Франция) (представител: адв. L. Levy)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Grotto SpA (Chiuppano, Италия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени изцяло решението на първи апелативен състав на Службата за хармонизация във вътрешния пазар (марки, дизайни и модели) от 7 декември 2011 г. по преписка R 620/2009-1 и да върне делото на СХВП, за да се произнесе отново в светлината на предстоящото решение,
            
         
               —
            
            
               да осъди притежателя на спорната марка на Общността да заплати всички бъдещи съдебни разноски по настоящото производство и да възстанови на жалбоподателя разноските по обжалването, направените от него към днешна дата.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: фигуративна марка със словни елементи „BLUE JEANS GAS“ за стоки от класове 3, 9, 14 и 25 — Регистрирана марка на Общността № 305050
   
      Притежател на марката на Общността: другата страна в производството пред апелативния състав
   
      Страна, която иска обявяване на недействителността на марката на Общността: жалбоподателят
   
      Основание на искането за обявяване на недействителност: искането за обявяване на недействителност се основава, от една страна, на прилагането на член 53, параграф 1, букви а) и в), на член 8, параграф 1, буква б), на член 53, параграф 2 и на член 8, параграф 1 от Регламент № 207/2009, и от друга страна, на френските регистрации № 1594704 и № 1627459 на фигуративни марки „GAS- BIJOUX“ и „BIJOUX -GAS-“ за стоки от класове 14 и 25.
   
      Решение на отдела по отмяна: отменя частично марката на Общността.
   
      Решение на апелативния състав: отменя частично решението на отдела по отмяна, отменя частично марката на Общността и отхвърля искането за обявяване на недействителност.
   
      Изложени правни основания:
   
                
            
            
               Нарушение на член 56, параграф 3 от Регламент № 40/94 (член 57, параграф 3 от новия регламент) и на правило 22, параграфи 3 и 4 от Регламент № 2868/95; нарушение на член 15, параграфи 1 и 2 от Регламент № 40/94 и на член L714, параграф 5, буква б) от френски Кодекс на интелектуалната собственост; нарушение на член 73 от Регламент № 40/94 (член 75 от новия регламент), тъй като апелативният състав е допуснал редица грешки при прилагане на правото и грешки в преценката по отношение на доказването на сериозното използване на по-ранната марка за стоки от клас 25.
            
         
                
            
            
               Неправилно прилагане на член 52, параграф 1, буква а) и на член 8, параграф 1, буква б) от Регламент № 40/94 и нарушение на член 53 от Регламент № 40/94, както и на разпоредбите на френското право — член 2262 от Гражданския кодекс и член L714, параграф 3 от Кодекс на интелектуалната собственост, тъй като апелативният състав е преценил неправилно опасността от объркване.
            
         
                
            
            
               Нарушение на член 74 от Регламент № 40/94, тъй като апелативният състав се произнася ultra petita по съпоставянето на стоки от клас 14, което не е било предмет на жалбата, с която е сезиран.
            
         
                
            
            
               Нарушение на член 62, параграф 1 от Регламент № 40/94, тъй като апелативният състав не е имал право да ограничава анализа си единствено до по-ранното право, произтичащо от марка № 1594704, след като е решил да упражни правомощията на отдела по отмяна, нито е имал право да върне делото на отдела по отмяна, за да се произнесе по останалите изтъкнати права, които вече са били предмет на разглеждане.